## Ivace+i Internacional promou contactes comercials d’empreses valencianes amb 1.400 companyies importadores internacionals

*** La invitació d’empreses importadores i prescriptors internacionals “permet a les empreses valencianes mantindre reunions directes amb agents de compra prèviament seleccionats, amb un interés real en el producte i el sector”, ha indicat Marián Cano**

Ivace+i Internacional ha facilitat durant 2025 contactes comercials entre empreses valencianes i 1.400 companyies internacionals que han visitat la Comunitat Valenciana per a conéixer l’oferta de diferents sectors industrials i productius.

La consellera d’Indústria, Turisme, Innovació i Comerç, Marián Cano, ha explicat que les missions d’invitats internacionals organitzades per Ivace+i Internacional permeten a les empreses valencianes fer interessants contactes comercials sense eixir de la Comunitat Valenciana.

La invitació d’empreses importadores i prescriptors internacionals “permet a les empreses valencianes mantindre reunions directes amb agents de compra prèviament seleccionats, amb un interés real en el producte i el sector; es tracta d’acostar oportunitats a les empreses amb un alt potencial de conversió”, ha indicat Cano.

Durant l’any 2025, Ivace +i Internacional ha desenrotllat un total de 25 missions inverses integrades per vora 1.400 compradors internacionals.

“Amb una inversió molt reduïda, les empreses accedixen a mercats internacionals i a compradors de tot el món sense eixir de la Comunitat Valenciana”, ha explicat Cano.

En este període, destaquen les accions organitzades amb motiu dels certàmens firals internacionals celebrats en la Comunitat. Concretament, Ivace+i Internacional ha organitzat missions d’invitats a Cevisama, Baby Kid Fimi, Día Mágico, el Saló del Còmic, Futurmoda, APA Expo by R+T, Fimi Summer o el congrés Ftalks Food Summit.

A estos certàmens s’han sumat Hábitat i TextilHogar, amb un total de 250 convidats, així com Iberflora, Hygienalia o Futurmoda.

Per la seua part, la directora general de Mamprenedoria i Internacionalització, Mónica Payá ha explicat, que estes accions “ens permeten donar suport a la internacionalització dels diferents certàmens internacionals que se celebren en el nostre territori i fomentar el seu paper com a tractor de vendes i d’imatge de marca.

Així mateix, s’han organitzat missions inverses directes, integrades per compradors, distribuïdors o prescriptors interessats a conéixer un sector específic, com la celebrada per al sector tauleller procedent del Regne Unit o les organitzades amb sectors culturals com l’editorial, el sector audiovisual o la dansa.

En l’últim quadrimestre de l’any s’han celebrat missions inverses per als sectors joguet, audiovisual i sector químic, entre altres.

“En una sola acció aconseguim generar contactes interessants en diversos mercats i àrees geogràfiques, tot això sense eixir de la Comunitat Valenciana”, ha explicat Mónica Payá.

Fecha: 04/01/2026